pythainlp/thaigov-v2-corpus-22032023 huggingface dataset:
วันอังคารที่ 31 มกราคม 2566
กระทรวงดิจิทัลฯ ปิดกั้นแพลตฟอร์มขายสลากออนไลน์ผิดกฎหมายต่อเนื่อง
กระทรวงดิจิทัลฯ ปิดกั้นแพลตฟอร์มขายสลากออนไลน์ผิดกฎหมายต่อเนื่อง
นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ในฐานะโฆษกกระทรวงดิจิทัลเพื่อเศรษฐกิจและสังคม เปิดเผยว่า กระทรวงดิจิทัลฯ ได้มีการประชุมเมื่อวันที่ 30 ม.ค. 66 ร่วมกับ ผู้แทนสำนักงานสลากกินแบ่งรัฐบาล และผู้แทนสำนักงานตำรวจแห่งชาติ เพื่อรวบรวมพยานหลักฐานในการปิดกั้นแพลตฟอร์มขายสลากออนไลน์ผิดกฎหมาย กรณีแพลตฟอร์มของกองสลากพลัส โดยได้มีการรวบรวมพยานหลักฐานและถ้อยคำประกอบคำร้องขอคุ้มครองชั่วคราว เพื่อปิดกั้นแพลตฟอร์มกองสลากพลัส ไม่ให้ดำเนินการขายสลากได้จนกว่าศาลจะมีคำตัดสินให้ปิดกั้นเป็นการถาวร ซึ่งทางกระทรวงดิจิทัลฯ ได้ยื่นเรื่องไปที่ศาลขอปิดกั้นแพลตฟอร์มกองสลากพลัส และขณะนี้อยู่ระหว่างการไต่สวนของศาล
ทั้งนี้ ตั้งแต่ มิ.ย. 65 ที่ผ่านมา กระทรวงดิจิทัลฯ ได้ยื่นคำร้องต่อศาลในการขอปิดกั้นแพลตฟอร์มกองสลากพลัส และแพลตฟอร์มอื่นที่เข้าข่ายจำหน่ายสลากอย่างผิดกฎหมายตามที่สำนักงานสลากกินแบ่งรัฐบาลได้แจ้งความดำเนินคดีต่อสำนักงานตำรวจแห่งชาติ จำนวน 15 แฟลตฟอร์ม ซึ่งศาลมีคำสั่งปิดกั้นแล้ว 12 แพลตฟอร์ม ส่วนที่เหลืออีก 3 แพลตฟอร์มอยู่ระหว่างดำเนินการในชั้นศาล
นายเวทางค์ กล่าวเพิ่มเติมว่า ทางกระทรวงดิจิทัลฯ ได้ดำเนินการปิดกั้นแพลตฟอร์มสลากออนไลน์ที่จำหน่ายสลากเกินราคาอย่างต่อเนื่อง โดยได้ดำเนินการมาแล้ว 15 แพลตฟอร์ม และ หากกระทรวงฯ ได้รับเรื่องพร้อมหลักฐานจากสำนักงานสลากกินแบ่งรัฐบาล และสำนักงานตำรวจแห่งชาติ กระทรวงฯ จะเร่งดำเนินการตามขั้นตอนกฎหมายต่อไป
__________________
วันอังคารที่ 31 มกราคม 2566
ปลัด พม. ย้ำเดินหน้าองค์กรดิจิทัล ผนึกพลังเครือข่ายในพื้นที่  พัฒนาคุณภาพชีวิตกลุ่มเปราะบางทั่วประเทศ
ปลัด พม. ย้ำเดินหน้าองค์กรดิจิทัล ผนึกพลังเครือข่ายในพื้นที่  พัฒนาคุณภาพชีวิตกลุ่มเปราะบางทั่วประเทศ
เมื่อวันที่ 28 ม.ค. 66เวลา 12.30 น. ณ นิคมสร้างตนเองคำสร้อย จังหวัดมุกดาหาร นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยผู้บริหารกระทรวง พม. ร่วมประชุมติดตามการขับเคลื่อนงานพัฒนาคุณภาพชีวิตกลุ่มเปราะบางในพื้นที่ ร่วมกับพัฒนาสังคมและความมั่นคงของมนุษย์จังหวัดมุกดาหาร และหัวหน้าหน่วยงานทีม One Home พม.มุกดาหาร จากนั้น เดินทางไปยังศูนย์พัฒนาคุณภาพชีวิตและส่งเสริมอาชีพผู้สูงอายุจังหวัดนครพนม เพื่อร่วมประชุมติดตามการขับเคลื่อนงานพัฒนาคุณภาพชีวิตกลุ่มเปราะบางในพื้นที่ ร่วมกับพัฒนาสังคมและความมั่นคงของมนุษย์จังหวัดนครพนม และหัวหน้าหน่วยงานทีม One Home พม.นครพนม
นายอนุกูล กล่าวว่า วันนี้ ตนได้เน้นย้ำการขับเคลื่อนยุทธศาสตร์กระทรวง พม. 4 ด้าน เพื่อให้นำไปใช้ในการดำเนินงานระดับพื้นที่ ซึ่งประกอบด้วย 1) คุณภาพครอบครัว 2) การคุ้มครองทางสังคม ด้วยระบบสวัสดิการสังคม 3) หุ้นส่วนทางสังคม ที่เป็นภาคีเครือข่ายในพื้นที่ และ 4) องค์กรสมรรถนะสูง ที่เชื่อมโยงการทำงานกับระบบเทคโนโลยีดิจิทัล อีกทั้ง กระทรวง พม. กำลังขับเคลื่อนเป็นองค์กรดิจิทัลด้วยการทำงานด้วยระบบเทคโนโลยีดิจิทัล และจะมีการปรับรูปแบบการสื่อสารจากพื้นที่ที่ห่างไกลเพื่อไม่ให้เกิดการติดขัด โดยจะมีการเตรียมความพร้อมในเรื่องการพัฒนาทักษะด้านเทคโนโลยีสารสนเทศให้กับบุคลากรในพื้นที่ต่างๆ
นายอนุกูล กล่าวต่อไปว่า การขับเคลื่อนศูนย์ช่วยเหลือสังคมตำบลทั่วประเทศ ต้องมีคุณภาพและต้องมีชีวิต โดยหน่วยงานทีม One Home พม.จังหวัด ต้องทำงานร่วมกับอาสาสมัครพัฒนาสังคมและความมั่นคงของมนุษย์ (อพม.) สภาเด็กและเยาวชน และต้องมีข้อมูลกลุ่มเป้าหมายจากระบบ TPMAP และภาคีเครือข่ายในพื้นที่ อีกทั้งมีการจัดลำดับความสำคัญของกลุ่มเปราะบางที่ประสบปัญหา ได้แก่ การศึกษา ที่อยู่อาศัย อาชีพรายได้ และการเข้าถึงสิทธิสวัสดิการสังคมต่างๆ เป็นต้น นอกจากนี้ ศูนย์ช่วยเหลือสังคมตำบลต้องมีแผนในกลุ่มศูนย์ฯ ระดับ A อาทิ การบริหารจัดการเงินสงเคราะห์ต่างๆ และการบันทึกข้อมูลการช่วยเหลือกลุ่มเปราะบางในระบบ MSO-LOGBOOK อย่างต่อเนื่อง ทั้งนี้ กระทรวง พม. มีเป้าหมายในการเพิ่มศูนย์ช่วยเหลือสังคมตำบลอย่างมีคุณภาพให้มากที่สุดเท่าที่จะทำได้
นายอนุกูล กล่าวเพิ่มเติมว่า สายด่วน พม. โทร. 1300 ระดับจังหวัด ต้องมีความพร้อมในการปฏิบัติการช่วยเหลือเมื่อเกิดเหตุ ซึ่งจังหวัดมุกดาหารสามารถเป็นต้นแบบให้กับจังหวัดอื่นได้ ด้วยการทำงานร่วมกับภาคีเครือข่ายเป็นอย่างดี จนทำให้ไม่ถึงการเป็นข่าว เพราะเราไม่สามารถห้ามไม่ให้เกิดปัญหาได้ แต่ที่สำคัญคือ เมื่อเกิดปัญหาแล้วเราแก้ไขได้ อีกทั้งเรามีระบบที่เข้มแข็งมากขึ้น ทำให้สามารถจัดการแก้ไขปัญหาภายในจังหวัดได้ สำหรับการแก้ปัญหาการค้ามนุษย์ในพื้นที่ พัฒนาสังคมและความมั่นคงของมนุษย์จังหวัดต้องประสานความร่วมมือกับตำรวจและทีมสหวิชาชีพได้เป็นอย่างดี โดยเฉพาะเรื่องกลไกการส่งต่อผู้เสียหายจากการค้ามนุษย์ ซึ่งปีนี้ สหรัฐอเมริกาได้ให้ความสำคัญเป็นอย่างยิ่ง
#ช่วย24ชั่วโมง
#พม24ชม
#ข่าวพม
วันอังคารที่ 31 มกราคม 2566
รองปลัดกระทรวงเกษตรและสหกรณ์ เข้าร่วมงานแถลงข่าว ประกาศให้มีเลือกตั้งสมาชิกสภาเกษตรกรจังหวัด ประเภทผู้แทนเกษตรกร และการเลือกสมาชิกสภาเกษตรกรแห่งชาติ
รองปลัดกระทรวงเกษตรและสหกรณ์ เข้าร่วมงานแถลงข่าว ประกาศให้มีเลือกตั้งสมาชิกสภาเกษตรกรจังหวัด ประเภทผู้แทนเกษตรกร และการเลือกสมาชิกสภาเกษตรกรแห่งชาติ
นายสุรเดช สมิเปรม รองปลัดกระทรวงเกษตรและสหกรณ์ เป็นผู้แทนกระทรวงเกษตรและสหกรณ์ เข้าร่วมงานแถลงข่าว "ประกาศให้มีการเลือกตั้งสมาชิกสภาเกษตรกรจังหวัด ประเภทผู้แทนเกษตรกร และการเลือกสมาชิกสภาเกษตรกรแห่งชาติ" และร่วมกล่าวถึงการเลือกตั้งที่จะจัดขึ้นในวันอาทิตย์ที่ 19 มีนาคม 2566 ซึ่งเป็นวันลงคะแนนเลือกตั้งพร้อมกันทั่วประเทศ ว่ากระทรวงเกษตรฯ พร้อมให้การสนับสนุนในส่วนที่เกี่ยวข้อง เพื่อให้การเลือกตั้งสามารถขับเคลื่อนไปได้ด้วยความเรียบร้อย
สำหรับการจัดงานครั้งนี้เพื่อรณรงค์และประชาสัมพันธ์ให้ผู้มีสิทธิเลือกตั้งทราบกำหนดวันเลือกตั้ง หน่วยเลือกตั้ง ที่เลือกตั้ง ตลอดจนเรื่องอื่นที่เป็นประโยชน์ให้ผู้มีสิทธิเลือกตั้งทราบโดยทั่วกัน เพื่อให้การเลือกตั้งเป็นไปด้วยความเรียบร้อย บริสุทธิ์ ยุติธรรม ถูกต้องตามระเบียบสภาเกษตรกรแห่งชาติ ณ ห้องประชุมชั้น 2 โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ แจ้งวัฒนะ
วันอังคารที่ 31 มกราคม 2566
31/01/2566
ครม. อนุมัติหลักการร่างกฎกระทรวงปรับปรุงรายการและอัตราค่าธรรมเนียมการต่อใบอนุญาตเกี่ยวกับยา ใบสำคัญการขึ้นทะเบียนตำรับยา ให้สอดคล้องกับกฎหมายที่บังคับใช้ในปัจจุบัน
ครม. อนุมัติหลักการร่างกฎกระทรวงปรับปรุงรายการและอัตราค่าธรรมเนียมการต่อใบอนุญาตเกี่ยวกับยา ใบสำคัญการขึ้นทะเบียนตำรับยา ให้สอดคล้องกับกฎหมายที่บังคับใช้ในปัจจุบัน
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 31 ม.ค. 66 ได้อนุมัติหลักการร่างกฎกระทรวง ฉบับที่... (พ.ศ...) ออกตามความในพระราชบัญญัติยา พ.ศ. 2510 ซึ่งมีสาระสำคัญเป็นการปรับปรุงรายการและอัตราค่าธรรมเนียมตามกฎกระทรวง ฉบับที่ 26 (พ.ศ.2537) ให้เหมาะสมและสอดคล้องกับ พ.ร.บ.ยา (ฉบับที่6) พ.ศ. 2562 และ พ.ร.บ.ผลิตภัณฑ์สมุนไพร พ.ศ.2562 ที่มีผลบังคับอยู่ในปัจจุบัน
ทั้งนี้ ร่างกฎกระทรวงฯ ได้ปรับปรุงรายการและอัตราค่าธรรมเนียมตามกฎกระทรวงฉบับที่ 26 (พ.ศ.2537) ดังนี้ 1) ยกเลิกการเก็บค่าธรรมเนียมรายการพิสูจน์หรือวิเคราะห์ยาตามตำรับยาที่ขอขึ้นทะเบียน 2)แก้ไขอัตราค่าธรรมเนียมการต่ออายุใบอนุญาต โดยเป็นการลดจากเดิมที่กำหนดให้จัดเก็บเท่ากับอัตราค่าธรรมเนียมสำหรับใบอนุญาตประเภทนั้น เป็น จัดเก็บเท่ากับกึ่งหนึ่งของค่าธรรมเนียมสำหรับใบอนุญาตประเภทนั้น
3) เพิ่มรายการค่าธรรมเนียมการต่ออายุใบสำคัญการขึ้นทะเบียนตำรับยา โดยมีอัตราเท่ากับกึ่งหนึ่งของค่าธรรมเนียมสำหรับใบสำคัญการขึ้นทะเบียนตำรับยาประเภทนั้น เพื่อให้การกำหนดรายการเก็บค่าธรรมเนียมและอัตราค่าธรรมเนียมสอดคล้องกับ พ.ร.บ.ยา (ฉบับที่6) พ.ศ. 2562 ซึ่งได้กำหนดเพิ่มเติมเกี่ยวกับอายุและการต่ออายุของใบสำคัญการขึ้นทะเบียนตำรับยา
4)แก้ไขรายการค่าธรรมเนียมเกี่ยวกับยาแผนโบราณให้หมายความถึงเฉพาะยาแผนโบราณสำหรับสัตว์ เพื่อให้สอดคล้องกับ พ.ร.บ.ผลิตภัณฑ์สมุนไพร พ.ศ.2562 ซึ่งกำหนดกลไกการควบคุมและกำกับผลิตภัณฑ์สมุนไพรเป็นการเฉพาะ ส่งผลให้ พ.ร.บ.ยา พ.ศ.2510 มีผลบังคับเฉพาะกับยาแผนโบราณสำหรับสัตว์
อย่างไรก็ตาม ตามร่างกฎกระทรวงฯ ยังคงอัตราค่าธรรมเนียมใบอนุญาตสำหรับยาแผนปัจจุบัน ประกอบด้วย ใบอนุญาตผลิตยา ใบอนุญาตขายยา ใบอนุญาตส่งยา ใบอนุญาตขายยาแผนปัจจุบันเฉพาะยาบรรจุเสร็จที่ไม่ใช่ยาควบคุมอันตรายหรือยาควบคุมพิเศษ ใบอนุญาตขายยาแผนปัจจุบันเฉพาะยาบรรจุเสร็จสำหรับสัตว์ และใบอนุญาตนำหรือสั่งยาแผนปัจจุบันเข้ามาในราชอาณาจักร
น.ส.ไตรศุลี กล่าวว่า กระทรวงสาธารณสุขได้ประเมินผลจากการออกกฎกระทรวงฯ ดังกล่าวนี้ซึ่งได้มีการปรับลดค่าธรรมเนียมการต่ออายุใบอนุญาตลงกึ่งหนึ่งนั้น จะทำให้รัฐสูญเสียรายได้ประมาณ 21.51 ล้านบาทต่อปี แต่การได้กำหนดเพิ่มค่าธรรมเนียมการต่ออายุใบสำคัญการขึ้นทะเบียนตำรับยาซึ่งจะจัดเก็บได้จากการต่ออายุใบสำคัญทุก7 ปี จะทำให้รัฐมีรายได้เพิ่มจากส่วนนี้ประมาณ 16.61 ล้านบาทต่อปี
วันอังคารที่ 31 มกราคม 2566
สธ. รับมอบอุปกรณ์เคลื่อนย้ายผู้ป่วย (Spinal Board) 14,000 ชิ้น สนับสนุนหน่วยปฏิบัติการในระบบการแพทย์ฉุกเฉินทั่วประเทศ
ปลัดกระทรวงสาธารณสุข รับมอบอุปกรณ์เคลื่อนย้ายผู้ป่วย (Spinal board) จำนวน 14,000 ชิ้น มูลค่ากว่า 40 ล้านบาท เพื่อสนับสนุนหน่วยปฏิบัติการในระบบการแพทย์ฉุกเฉินทั่วประเทศ ช่วยเหลือประชาชนเมื่อเกิดอาการเจ็บป่วยฉุกเฉินและต้องมีการเคลื่อนย้าย
ปลัดกระทรวงสาธารณสุข รับมอบอุปกรณ์เคลื่อนย้ายผู้ป่วย (Spinal board)จำนวน 14,000 ชิ้น มูลค่ากว่า 40 ล้านบาท เพื่อสนับสนุนหน่วยปฏิบัติการในระบบการแพทย์ฉุกเฉินทั่วประเทศ ช่วยเหลือประชาชนเมื่อเกิดอาการเจ็บป่วยฉุกเฉินและต้องมีการเคลื่อนย้าย
วันนี้ (31 มกราคม 2566) ที่สำนักงานปลัดกระทรวงสาธารณสุข จ.นนทบุรี นายแพทย์โอภาส การย์กวินพงศ์ปลัดกระทรวงสาธารณสุข พร้อมด้วย นายแพทย์พรเทพ ศิริวนารังสรรค์ ประธานกรรมการมูลนิธิการแพทย์ฉุกเฉินแห่งชาติในพระราชูปถัมภ์ นายแพทย์สมควร หาญพัฒนชัยกูร เลขาธิการมูลนิธิการแพทย์ฉุกเฉินแห่งชาติ ในพระราชูปถัมภ์ และคณะผู้บริหาร ร่วมพิธีรับมอบอุปกรณ์เคลื่อนย้ายผู้ป่วย (Spinal board)จากThe church of Jesus Christ of Latter-day Saints, Living Waters Phuket Foundationและมูลนิธิเซ็นต์โยเซฟ จำนวน 14,000 ชิ้น มูลค่ารวมกว่า 40 ล้านบาท เพื่อมอบให้กับมูลนิธิการแพทย์ฉุกเฉินแห่งชาติ ในพระราชูปถัมภ์ และกระทรวงสาธารณสุข สนับสนุนภารกิจหน่วยปฏิบัติการในระบบการแพทย์ฉุกเฉินทั่วประเทศ
นายแพทย์โอภาส กล่าวว่า การบริจาคครั้งนี้ได้รับทราบว่า เงินที่ใช้ในการจัดซื้ออุปกรณ์Spinal Boardนั้น มาจากความตั้งใจของสมาชิกศาสนจักรฯ ที่มีการอดอาหารทุกวันศุกร์ และนำเงินส่วนที่ต้องใช้ซื้ออาหารมาบริจาคเพื่อช่วยเหลือสังคม ซึ่งถือว่าเป็นการแบ่งปันช่วยเหลือที่น่าชื่นชม เพราะเป็นการช่วยผู้ป่วยที่ประสบอุบัติเหตุหรือเจ็บป่วยฉุกเฉินให้รอดชีวิตและพ้นจากความพิการ ต้องขอขอบคุณทุกมูลนิธิฯ ที่ช่วยสนับสนุนการดำเนินงานของกระทรวงสาธารณสุข โดยเฉพาะหน่วยปฏิบัติการในระบบการแพทย์ฉุกเฉินทั่วประเทศ ซึ่งจำเป็นต้องใช้อุปกรณ์สำหรับช่วยเหลือประชาชนเมื่อเกิดอาการเจ็บป่วยฉุกเฉิน ทั้งนี้ อุปกรณ์เคลื่อนย้ายผู้ป่วยถือเป็นอุปกรณ์ทางการแพทย์พื้นฐานที่ต้องใช้งานเป็นประจำกระทรวงสาธารณสุขจะเร่งส่งมอบให้กับหน่วยปฏิบัติการที่เกี่ยวข้องทั่วประเทศ ตามเจตนารมณ์ของผู้บริจาคเพื่อนำไปใช้ให้เกิดประโยชน์สูงสุดต่อประชาชนต่อไป
****************************** 31 มกราคม 2566
วันอังคารที่ 31 มกราคม 2566
สำนักงานเจ้าท่าภูมิภาคสาขาพัทยา เร่งเคลื่อนย้ายเรือจมลงบริเวณทะเลอ่าวพัทยา จังหวัดชลบุรี ลดการเกิดอุบัติเหตุการสัญจรทางน้ำ
...
สำนักงานเจ้าท่าภูมิภาคสาขาพัทยา เร่งเคลื่อนย้ายเรือจมลง บริเวณทะเลอ่าวพัทยา จังหวัดชลบุรี ลดการเกิดอุบัติเหตุการสัญจรทางน้ำ
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กำกับ และอำนวยความปลอดภัยทางน้ำแก่ประชาชนทั้งในส่วนกลางและภูมิภาค
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า (ด้านปลอดภัย) สั่งการให้สํานักงานเจ้าท่าภูมิภาคสาขาพัทยา ออกคำสั่งให้เคลื่อนย้ายเรือโดยเร็ว พร้อมเร่งแจ้งชาวเรือในพื้นที่ให้ระมัดระวังบริเวณดังกล่าว และติดตั้งทุ่นเครื่องหมายให้สามารถมองเห็นในเวลากลางวันและไฟสัญญาณให้สามารถมองเห็นในเวลากลางคืน เพื่อความปลอดภัยในการเดินเรือ
วันที่ 30 มกราคม 2566 เวลาประมาณ 16.00 น. สำนักงานเจ้าท่าภูมิภาคสาขาพัทยา ได้รับแจ้งเหตุ เรือชื่อ ไทยแลนด์ เอ็กโพลเลอร์ หมายเลขทะเบียนเรือ 596703154 ประเภท เรือกลเดินทะเลเฉพาะเขต ประเภทการใช้ บรรทุกคนโดยสาร ขนาด 105.00 ตันกรอส และเรืออยู่ในสถานะงดใช้ ได้จมลงสู่ทะเลอ่าวพัทยา ตำบลหนองปรือ อำเภอบางละมุง จังหวัดชลบุรี ห่างฝั่งประมาณ 1 กิโลเมตร ซึ่งขณะจอดทอดสมอรอนำเรือเข้าอู่เพื่อซ่อมทำ เรือได้ผจญคลื่นขนาดใหญ่ ความสูงคลื่นประมาณ 2 เมตร ทำให้น้ำทะเลพัดเข้าทางท้ายเรือกราบซ้าย ส่งผลให้เรือเอียงและส่วนกราบซ้ายของเรือจมลงสู่ทะเลในลักษณะนั่งแท่น จากกรณีอุบัติเหตุนี้ ไม่มีผู้ได้รับบาดเจ็บหรือเสียชีวิต ไม่มีคราบน้ำมันรั่วไหลออกจากเรือลงสู่ทะเล
ในการนี้ สำนักงานเจ้าท่าภูมิภาคสาขาพัทยา ได้ดำเนินการจัดส่งเรือตรวจการณ์ เจ้าท่า 285 เข้าช่วยเหลือและอำนวยการในพื้นที่เกิดเหตุ แต่เนื่องจากสภาพคลื่นลมในทะเลค่อนข้างรุนแรง จึงทำให้ไม่สามารถขึ้นไปช่วยคนประจำเรือดำเนินการปั๊มน้ำออกจากเรือได้ และได้แจ้งให้เจ้าหน้าที่บนเรือประสบเหตุ ลงจากเรือเพื่อความปลอดภัย พร้อมออกคำสั่งให้เจ้าของ ผู้ครอบครองเรือ กู้เรือ ติดตั้งทุ่นเครื่องหมายบริเวณตำแหน่งที่เรือประสบเหตุและห้ามใช้เรือ รวมถึงออกประกาศแจ้งเตือนให้ระมัดระวังในการเดินเรือบริเวณพื้นที่ดังกล่าว พร้อมเชิญเจ้าของ ผู้ครอบครองเรือ มาพบเจ้าหน้าที่เพื่อให้ข้อมูล รวมทั้งนำเอกสารหลักฐานต่าง ๆ ที่เกี่ยวข้องมาแสดง ณ สำนักงานเจ้าท่าภูมิภาคสาขาพัทยา ทั้งนี้ หากประชาชนพบเห็นความไม่ปลอดภัยทางน้ำ โทร 1199 สายด่วนกรมเจ้าท่า ตลอด 24 ชั่วโมง
วันอังคารที่ 31 มกราคม 2566
กรมทางหลวงชนบท ยกระดับโครงข่ายคมนาคม ในพื้นที่ภาคใต้ ตามนโยบายของรัฐมนตรีว่าการกระทรวงคมนาคม
ปรับปรุงถนนสาย สฎ.3033 จังหวัดสุราษฎร์ธานี คืบหน้ากว่า 87% คาดแล้วเสร็จภายในเดือนกุมภาพันธ์ 2566
กรมทางหลวงชนบท (ทช.) กระทรวงคมนาคม โดยแขวงทางหลวงชนบทสุราษฎร์ธานี ดำเนินโครงการปรับปรุงถนนทางหลวงชนบทสาย สฎ.3033 แยก ทล.401 - บ้านควนกลิ้ง อำเภอเคียนซา พุนพิน และคีรีรัฐนิคม จังหวัดสุราษฎร์ธานี โดยถนนสายดังกล่าวมีระยะทางตลอดสาย 29.4 กิโลเมตร เป็นเส้นทางคมนาคมขนส่งสินค้าทางการเกษตร เช่น ยางพารา ปาล์มน้ำมัน และเป็นเส้นทางลัดจากอำเภอคีรีรัฐนิคมไปอำเภอเคียนชา และแหล่งท่องเที่ยวในจังหวัด ทช. จึงได้ทำการเสริมผิวลาดยางแอสฟัลต์ติกคอนกรีต ขนาด 2 ช่องจราจร กว้าง 6 เมตร ไหล่ทางกว้าง 1 เมตร พร้อมก่อสร้างทางระบายน้ำ ความยาว 2.050 กิโลเมตร ติดตั้งเครื่องหมายจราจรและอุปกรณ์อำนวยความปลอดภัย ในช่วง กม. ที่ 22+700 - 25+600 รวมระยะทาง 2.9 กิโลเมตร ใช้งบประมาณในการก่อสร้าง 10.98 ล้านบาท
ทั้งนี้ เมื่อการก่อสร้างแล้วเสร็จจะช่วยยกระดับโครงข่ายคมนาคมให้ประชาชนสามารถขนส่งผลผลิตทางการเกษตรได้อย่างสะดวก รวดเร็ว และปลอดภัยมากยิ่งขึ้น ตลอดจนเพิ่มประสิทธิภาพการระบายน้ำ ป้องกันน้ำท่วมขังผิวการจราจรในช่วงฤดูฝน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยปัจจุบันได้ดำเนินการไปแล้วกว่า 87% ขณะนี้อยู่ระหว่างดำเนินการติดตั้งป้ายและตีเส้นจราจร คาดว่าจะก่อสร้างแล้วเสร็จภายใน
วันจันทร์ที่ 30 มกราคม 2566
​รองปลัดกระทรวงเกษตรและสหกรณ์ เข้าร่วมประชุมคณะกรรมการการเลือกตั้งสมาชิกสภาเกษตรกรจังหวัด ประเภทผู้แทนเกษตรกร ครั้งที่ 3/2566
​รองปลัดกระทรวงเกษตรและสหกรณ์ เข้าร่วมประชุมคณะกรรมการการเลือกตั้งสมาชิกสภาเกษตรกรจังหวัด ประเภทผู้แทนเกษตรกร ครั้งที่ 3/2566
วันที่ 30 มกราคม 2566 เวลา 13.00 น. นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจากนายประยูร อินสกุล ปลัดกระทรวงเกษตรและสหกรณ์ เป็นผู้แทนกระทรวงเกษตรและสหกรณ์เข้าร่วมประชุมคณะกรรมการการเลือกตั้งสมาชิกสภาเกษตรกรจังหวัด ประเภทผู้แทนเกษตรกร ครั้งที่ 3/2566 ผ่านระบบประชุมทางไกลผ่านสื่ออิเล็กทรอนิกส์ Video Conference (Zoom) โดยมีนายธีระพงษ์ วงศ์ศิวะวิลาส ปลัดสำนักนายกรัฐมนตรี เป็นประธานการประชุม
โดยที่ประชุมได้ร่วมกันพิจารณา แผนการจัดการเลือกตั้งสมาชิกสภาเกษตรกรจังหวัด ประเภทผู้แทนเกษตรกร กรณีสำนักงานสภาเกษตรกรแห่งชาติ จะประกาศให้มีการเลือกตั้ง ตามข้อ 6 ของระเบียบสภาเกษตรกรแห่งชาติ ว่าด้วยหลักเกณฑ์ วิธีการ และเงื่อนไขการเลือกตั้งสมาชิกสภาเกษตรกรจังหวัด ประเภทผู้แทนเกษตรกรแห่งชาติ พ.ศ. 2565
วันอังคารที่ 31 มกราคม 2566
รมว.พม. ลงพื้นที่ จ.พิษณุโลก พัฒนาเครือข่ายเยาวชนอาสา เปิดงานคนพิการสากลปี 2565 พร้อมมอบบ้านสบายเพื่อยายตา
รมว.พม. ลงพื้นที่ จ.พิษณุโลก พัฒนาเครือข่ายเยาวชนอาสา เปิดงานคนพิการสากลปี 2565 พร้อมมอบบ้านสบายเพื่อยายตา
เมื่อวันที่ 27 ม.ค. 66เวลา 09.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดพิษณุโลก เพื่อเปิดโครงการเสริมสร้างความเข้มแข็งของเครือข่ายความร่วมมือในการพัฒนาสังคมที่ยั่งยืน กิจกรรมส่งเสริมและพัฒนาเครือข่ายเยาวชนอาสากลุ่ม “กล้าทําดีศรีสองแคว” รุ่นที่ 4 ณ วิทยาลัยสงฆ์พุทธชินราช มหาวิทยาลัยจุฬาลงกรณราชวิทยาลัย จากนั้น เดินทางไปยังศาลากลางจังหวัดพิษณุโลก เพื่อเปิดงานวันคนพิการสากลจังหวัดพิษณุโลก ประจําปี 2565 ภายใต้แนวคิด “การปฏิรูปสู่การพัฒนาเพื่อคนทั้งมวล : พลังนวัตกรรมสู่โลกที่เข้าถึงได้และเป็นธรรม” (Transformative solutions for inclusive development : the role of innovation in fuelling an accessible and equitable world) นอกจากนี้ ได้มอบบ้านโครงการปรับปรุงที่อยู่อาศัยสําหรับผู้สูงอายุที่มีรายได้น้อยและยากไร้ “บ้านสบายเพื่อยายตา” ณ หมู่ที่ 11 ตําบลหนองพระ อําเภอวังทอง จังหวัดพิษณุโลก โดยมีนายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ พร้อมด้วยผู้บริหาร และทีม One Home พม.จังหวัดพิษณุโลก ร่วมลงพื้นที่
นายจุติ กล่าวเพิ่มเติมว่า งานวันคนพิการสากลจังหวัดพิษณุโลก ประจําปี 2565 ภายใต้แนวคิด “การปฏิรูปสู่การพัฒนาเพื่อคนทั้งมวล : พลังนวัตกรรมสู่โลกที่เข้าถึงได้และเป็นธรรม”เป็นความร่วมมือระหว่างกระทรวง พม. โดยสำนักงานพัฒนาสังคมและความมั่นคงของมนุษย์จังหวัดพิษณุโลก และภาคีเครือข่ายคนพิการทุกภาคส่วนในพื้นที่ เนื่องในวันคนพิการสากล ซึ่งตรงกับ 3 ธันวาคมของทุกปี ตามประกาศขององค์การสหประชาชาติ เพื่อเปิดโอกาสให้คนพิการได้มีส่วนร่วมในกิจกรรมของสังคมอย่างสร้างสรรค์ เป็นธรรม และเสมอภาค ด้วยการแสดงศักยภาพให้สังคมประจักษ์ อันก่อให้เกิดเจตคติเชิงสร้างสรรค์ต่อคนพิการและความพิการ นำไปสู่การให้ความยอมรับคนพิการในฐานะที่เป็นทรัพยากรที่มีคุณค่าของสังคม
#ช่วย24ชั่วโมง
#พม24ชม
#ข่าวพม
วันอังคารที่ 31 มกราคม 2566
31/01/2566
ครม. เห็นชอบ โครงการเปลี่ยนรถเมล์เอกชน เป็นรถโดยสารประจำทางไฟฟ้า (รถร่วมบริการ) ในพื้นที่กรุงเทพมหานคร นำร่องโครงการคาร์บอนเครดิตระหว่างประเทศครั้งแรกของไทย
ครม. เห็นชอบ โครงการเปลี่ยนรถเมล์เอกชน เป็นรถโดยสารประจำทางไฟฟ้า (รถร่วมบริการ) ในพื้นที่กรุงเทพมหานคร     นำร่องโครงการคาร์บอนเครดิตระหว่างประเทศ ครั้งแรกของไทย      พร้อมส่งเสริมประชาชนได้เดินทางด้วยรถโดยสารสาธารณะที่มีความทันสมัย  ลดฝุ่น PM 2.5
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี วันนี้ (31 มกราคม 2566) เห็นชอบ หนังสือการอนุญาต (Letter of Authorization: LoA) ให้ดำเนินโครงการเปลี่ยนรถโดยสารประจำทางสาธารณะของภาคเอกชนเป็นรถโดยสารประจำทางไฟฟ้า (รถร่วมบริการ) ในพื้นที่ กทม. และมอบหมายให้เลขาธิการสำนักงานนโยบายและแผนทรัพยากรธรรมชาติและสิ่งแวดล้อม เป็นผู้ลงนามในหนังสืออนุญาตให้แก่บริษัท พลังงานบริสุทธิ์ จำกัด (มหาชน) เพื่อถ่ายโอนคาร์บอนเครดิตที่ได้จากการดำเนินโครงการตั้งแต่ พ.ศ. 2564 - 2573 (ค.ศ. 2021-2030) ให้แก่มูลนิธิ KLiK (The Foundation for Climate Protection and Carbon Offset) ของสมาพันธรัฐสวิส
โครงการ ฯ ดังกล่าว เป็นการริเริ่มการเปลี่ยนผ่านจากรถโดยสาร สาธารณะที่ใช้น้ำมันเชื้อเพลิงเป็นรถโดยสารสาธารณะที่ใช้พลังงานไฟฟ้า ครอบคลุมเส้นทางเดินรถโดยสารไฟฟ้าที่ได้รับอนุญาตให้ประกอบการขนส่งประจำทางจากกรมการขนส่งทางบก โดยคาดว่าจะส่งผลให้เกิดการลดก๊าซเรือนกระจก 100 ตันคาร์บอนไดออกไซด์/คัน/ปี หรือ 500,000 ตัน คาร์บอนไดออกไซด์ ตั้งแต่ปี พ.ศ. 2564-2573 (10 ปี) ซึ่งจะส่งเสริมให้ประชาชนได้เดินทางด้วยรถโดยสารสาธารณะที่มีความทันสมัยปล่อยก๊าซเรือนกระจกและมลพิลต่ำ การลดฝุ่น PM 2.5 เปลี่ยนจากพลังงานฟอสซิลเป็นพลังงานสะอาด เกิดการเปลี่ยนรูปแบบการเดินทางของประชาชน ซึ่งช่วยให้คุณภาพสิ่งแวดล้อมคุณภาพ ชีวิตและสุขภาพของประชาชนดีขึ้น
โฆษกประจำสำนักนายกรัฐมนตรี กล่าวเพิ่มเติมว่า การดำเนินการดังกล่าว เป็นไปตามความตกลงปารีสระหว่างราชอาณาจักรไทยและสมาพันธรัฐสวิส ซึ่งเป็นกรอบความร่วมมือสำหรับการถ่ายโอนผลการลดก๊าซเรือนกระจกระหว่างประเทศ เปิดโอกาสให้ภาคส่วนในประเทศไทยสามารถถ่ายโอนผลการลดก๊าซเรือนกระจกระหว่างราชอาณาจักรไทยและสมาพันธรัฐสวิส ช่วยต่อยอดการดำเนินงานด้านการเปลี่ยนแปลงสภาพภูมิอากาศ ให้เป็นไปตามแผนนโยบายพลังงาน และยุทธศาสตร์พลังงานแห่งชาติ รองรับการเปลี่ยนผ่านพลังงานของประเทศ โดยเฉพาะการปรับตัวสู่การเป็นสังคมคาร์บอนต่ำ รวมถึงการส่งเสริมยานยนต์ไฟฟ้าตามนโยบาย [emailprotected] ซึ่งไทยกำลังขับเคลื่อนเพื่อก้าวสู่การเป็นฐานการผลิตยานยนต์ไฟฟ้าที่สำคัญของโลก
วันจันทร์ที่ 30 มกราคม 2566
30/01/2566
นายกฯ ตรวจเยี่ยมโครงการพัฒนาบางมูลนากเมืองน่าอยู่ ณ ตลาดฟื้นอดีตบางมูลนาก มรดกของ จ.พิจิตร ที่ทุกภาคส่วนร่วมกันพัฒนา ขับเคลื่อนเศรษฐกิจควบคู่มิติการท่องเที่ยววิถีชุมชนท้องถิ่น
นายกฯ ตรวจเยี่ยมโครงการพัฒนาบางมูลนากเมืองน่าอยู่ ณ ตลาดฟื้นอดีตบางมูลนาก มรดกของ จ.พิจิตร ที่ทุกภาคส่วนร่วมกันพัฒนา ขับเคลื่อนเศรษฐกิจควบคู่มิติการท่องเที่ยววิถีชุมชนท้องถิ่น สร้างอาชีพรายได้ยั่งยืน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (30 มกราคม 2566) เวลา 18.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ตรวจเยี่ยมโครงการพัฒนาบางมูลนากเมืองน่าอยู่ ณ ตลาดฟื้นอดีตบางมูลนาก ซึ่งเป็นมรดกของจังหวัดพิจิตร ที่มีการรวมตัวของชุมชนในการรื้อฟื้นย่านการค้าตลาดบางมูลนาก “ตลาดฟื้นอดีต อำเภอบางมูลนาก” ภายใต้ “โครงการบางมูลนากเมืองน่าอยู่” โดยความร่วมมือจากหลายภาคส่วน ทั้งภาครัฐ องค์กรปกครองส่วนท้องถิ่น ภาควิชาการ ภาคเอกชน ชุมชนและภาคประชาชนบางมูลนาก เพื่อพัฒนาตลาดฟื้นอดีตบางมูลนากให้เป็นแหล่งเรียนรู้ แหล่งท่องเที่ยว รวมถึงความทรงจำร่วมของชาวบางมูลนาก ตามคำนิยมขององคมนตรี นพ.เกษม วัฒนชัย ที่ว่า “ประวัติศาสตร์คือบทย่อของอดีต ตลาดบางมูลนากเคยรุ่งเรือง ลูกหลานต้องช่วยกันฟื้น” ซึ่งเป็นบรรยากาศของบ้านไม้เก่า ร้านค้าเก่า ของชาวบ้านที่ค้าขาย และอยู่อาศัยกันมานานหลายสิบปี ตลอดสองเส้นทางเต็มไปด้วยรูปภาพ และเรื่องราวของวันวาน มุมให้ถ่ายรูป Street art รวมทั้งมีนิทรรศการความทรงจำของชาวบางมูลนาก ครั้นเมื่อพระบาทสมเด็จพระจุลจอมเกล้าเจ้าอยู่หัว รัชกาลที่ 5 เสด็จขึ้นที่ท่าน้ำบางมูลนาก อีกด้วย
โอกาสนี้ นายกรัฐมนตรีได้เดินเยี่ยมชมพิพิธภัณฑ์ชาวบางมูลนากและตลาดโบราณ โดยในระหว่างทาง นายกรัฐมนตรีได้ทักทายประชาชนที่มารอให้การต้อนรับอย่างอบอุ่น จากนั้นนายกรัฐมนตรีเดินทางไปยังมูลนิธิแก้วคุ้มครองโดยมีคณะเชิดสิงโตให้การต้อนรับ พร้อมสักการะองค์เจ้าพ่อแก้ว เพื่อความเป็นสิริมงคล ซึ่งเป็นสถานที่ศักดิ์สิทธิ์และศูนย์รวมใจของชาวอำเภอบางมูลนาก โดยปัจจุบันตลาดฟื้นอดีตบางมูลนากถูกรื้อฟื้นขึ้นมาใหม่ ให้เป็นพิพิธภัณฑ์ที่มีชีวิต รวมทั้งการบูรณะศาลเก่าเจ้าพ่อแก้ว โดยมูลนิธิแก้วคุ้มครอง ซึ่งความยั่งยืนของตลาดฟื้นอดีตบางมูลนาก สะท้อนให้เห็นถึงความสำคัญของอำเภอบางมูลนาก ในมิติด้านเศรษฐกิจและมิติด้านการท่องเที่ยว ที่ขับเคลื่อนโดยความร่วมแรงร่วมใจของทุกภาคส่วน โดยเฉพาะชาวชุมชนในท้องถิ่น ก่อให้เกิดการพัฒนา สร้างอาชีพและรายได้อย่างมั่นคงและยั่งยืน
วันอังคารที่ 31 มกราคม 2566
31/01/2566
รองปลัดกระทรวงยุติธรรม ลงพื้นที่ตรวจเยี่ยมเด็กและเยาวชนในสถานพินิจและคุ้มครองเด็กและเยาวชนจังหวัดภูเก็ต ณ จังหวัดภูเก็ต
รองปลัดกระทรวงยุติธรรม ลงพื้นที่ตรวจเยี่ยมเด็กและเยาวชนในสถานพินิจและคุ้มครองเด็กและเยาวชนจังหวัดภูเก็ต ณ จังหวัดภูเก็ต
ในวันเสาร์ ที่ ๒๘ มกราคม ๒๕๖๖ เวลา ๑๑.๐๐ น. นายสหการณ์ เพ็ชรนรินทร์ รองปลัดกระทรวงยุติธรรม ลงพื้นที่ตรวจเยี่ยมเด็กและเยาวชนในสถานพินิจและคุ้มครองเด็กและเยาวชนจังหวัดภูเก็ต โดยมีนางสาววันดี นิติโชติ ผู้อำนวยการสถานพินิจและคุ้มครองเด็กและเยาวชนจังหวัดภูเก็ต พร้อมทั้งเจ้าหน้าที่ที่เกี่ยวข้องให้การต้อนรับ
ในการนี้ได้ร่วมประชุมกับเจ้าหน้าที่ที่เกี่ยวข้องเพื่อรับฟังปัญหา ข้อเสนอแนะ และให้กำลังใจเจ้าหน้าที่ เพื่อร่วมกำหนดทิศทางการแก้ไขบำบัดฟื้นฟูเด็กและเยาวชนให้เป็นมาตรฐานเดียวกัน พร้อมกันนี้ยังได้ให้โอวาทแก่เด็กและเยาวชนที่อยู่ในความดูแลของสถานพินิจและคุ้มครองเด็กและเยาวชนจังหวัดภูเก็ต ให้มีความอดทน และตั้งใจ ไม่ให้กลับไปกระทำผิดซ้ำอีก อีกทั้งยังให้คำแนะนำเด็กและเยาวชนในเรื่องของการไม่ละทิ้งการศึกษาเล่าเรียน เพื่อให้เด็กและเยาวชนภายหลังปล่อยตัวเป็นบุคคลที่มีคุณภาพและเกิดการยอมรับในสังคมต่อไป
วันอาทิตย์ที่ 1 มกราคม 2566
ดีอีเอส เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯพระบรมราชินี และร่วมลงนามถวายพระพรเนื่องในโอกาสวันขึ้นปีใหม่ พ.ศ.2566
ดีอีเอส เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯพระบรมราชินี และร่วมลงนามถวายพระพรเนื่องในโอกาสวันขึ้นปีใหม่ พ.ศ.2566
เมื่อวันที่1มกราคม2566นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีและร่วมลงนามถวายพระพรเนื่องในโอกาสวันขึ้นปีใหม่พ.ศ.2566ณห้องแดงอาคารหน่วยราชการในพระองค์904ด้านตะวันออกศาลาว่าการพระราชวังในพระบรมมหาราชวัง
___________________
วันเสาร์ที่ 31 ธันวาคม 2565
อธิบดีกรมราง ลงพื้นที่ตรวจความพร้อมรองรับการเดินทางของประชาชนที่ร่วมกิจกรรม Countdown ปีใหม่ 2023
.....
วันนี้ (31 ธันวาคม 2565) นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม พร้อมเจ้าหน้าที่ลงพื้นที่ตรวจสอบการดำเนินงานตามมาตรการอำนวยความสะดวกและปลอดภัยรองรับการเดินทางของประชาชนในช่วงเทศกาลปีใหม่ 2566 ระหว่างวันที่ 29 ธันวาคม 2565 ถึง 4 มกราคม 2566 ที่สถานีรถไฟกรุงเทพ (หัวลำโพง) และรถไฟฟ้าใต้ดินสถานีหัวลำโพงจากนั้นเดินทางไปยังสถานีสุขุมวิทและสถานีอโศก ซึ่งเป็นจุดเชื่อมต่อรถไฟฟ้าที่มีประชาชนมาใช้บริการจำนวนมาก จากนั้นเดินทางไปยังสถานีชิดลม สถานีสยามและสถานีเจริญนคร
เนื่องจากในช่วงคืนนี้ซึ่งเป็นวันสิ้นปีคาดว่าจะมีประชาชนไปร่วมกิจกรรมงานส่งท้ายปีเก่าต้อนรับปีใหม่ 2566 (Countdown 2023) และกิจกรรมสวดมนต์ข้ามปี ซึ่งมีหลายแห่งที่จัดกิจกรรมใกล้เคียงสถานีรถไฟ อาทิ ศูนย์การค้าเซ็นทรัลเวิลด์ ราชประสงค์ (ใกล้ BTS สถานีชิดลม) สยามพารากอน (ใกล้ BTS สถานีสยาม) ศูนย์การค้าไอคอนสยาม (สายสีทอง สถานีเจริญนคร) เอเชียทีค เดอะ ริเวอร์ฟร้อนท์ (ใกล้ BTS สถานีสะพานตากสิน) และวัดพระเชตุพนวิมลมังคลาราม (MRT สีน้ำเงิน สถานีสนามไชย)
โดย กรมการขนส่งทางรางได้ประสานงานผู้ให้บริการระบบรถไฟฟ้า เพิ่มความถี่ขบวนรถในช่วงที่มีประชาชนเดินทางหนาแน่น รวมทั้งขยายระยะเวลาการให้บริการจนถึงเวลา 02.00 น. ของวันที่ 1 มกราคม 2566 เพื่อรองรับประชาชนที่เดินทางกลับ ทั้งนี้ ได้กำชับผู้ให้บริการเพิ่มความเข้มข้นในเรื่องการอำนวยความสะดวกและความปลอดภัยในการให้บริการ โดยในสถานีที่มีผู้มาใช้บริการหนาแน่น จะมีการเพิ่มจุดจำหน่ายบัตรโดยสาร และเพิ่มกำลังเจ้าหน้าที่ เพื่อช่วยดำเนินมาตรการบริการจัดการผู้โดยสาร (Crowd Control) ที่สถานีรถไฟฟ้า ทั้งชั้นพื้นถนน ชั้นจำหน่ายตั๋ว และชั้นชานชาลา เพื่อให้เกิดความปลอดภัยสูงสุดแก่ผู้ใช้บริการระบบราง
กรมการขนส่งทางราง ห่วงใยผู้ใช้บริการระบบรางช่วงวันหยุดช่วงเทศกาลปีใหม่ 2566 เดินทางสะดวก ปลอดภัย ห่างไกล COVID-19
วันอาทิตย์ที่ 1 มกราคม 2566
01/01/2566
รัฐมนตรีว่าการกระทรวงมหาดไทย ถวายแจกันดอกไม้และลงนามถวายพระพรพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เนื่องในวันขึ้นปีใหม่ 2566
รัฐมนตรีว่าการกระทรวงมหาดไทย ถวายแจกันดอกไม้และลงนามถวายพระพรพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เนื่องในวันขึ้นปีใหม่ 2566
วันนี้ (1 ม.ค. 66) เวลา 08.30 น. ณ ห้องแดง อาคารหน่วยราชการในพระองค์ 904 ด้านตะวันออก ศาลาว่าการพระราชวัง ในพระบรมมหาราชวัง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ถวายแจกันดอกไม้และลงนามถวายพระพรพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เนื่องในโอกาสวันขึ้นปีใหม่ 2566 ด้วยสำนึกในพระมหากรุณาธิคุณและความจงรักภักดี
วันอาทิตย์ที่ 1 มกราคม 2566
01/01/2566
รัฐมนตรีว่าการกระทรวงยุติธรรม อวยพรปีใหม่ 2566 ให้ปลอดโรค สุขสมหวังตลอดปีกระต่าย โชว์ผลงาน “ยุติธรรม”เป็นของขวัญปีใหม่ แก้กฎหมายสำเร็จ 9 ฉบับ-ช่วยไกล่เกลี่ยหนี้ เกือบ 1 แสนครอบครัว
รัฐมนตรีว่าการกระทรวงยุติธรรม อวยพรปีใหม่ 2566 ให้ปลอดโรค สุขสมหวังตลอดปีกระต่าย โชว์ผลงาน “ยุติธรรม”เป็นของขวัญปีใหม่ แก้กฎหมายสำเร็จ 9 ฉบับ-ช่วยไกล่เกลี่ยหนี้ เกือบ 1 แสนครอบครัว -ยึดทรัพย์ยาเสพติด 11,003 ล้านบาท ตั้งเป้าปีนี้
วันที่ 1มกราคม 2566 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า เนื่องในโอกาสวันขึ้นปีใหม่ 2566 ตนขอส่งความปรารถนาดี อวยพรให้พี่น้องประชาชนที่เคารพรักทุกท่าน มีแต่ความสุข ปราศจากทุกข์ สุขภาพดีเป็นมิ่งขวัญ ปลอดโรค ปลอดภัยในทุกวัน และสุขสมหวังตลอดปีกระต่าย โดยปีที่ผ่านมา กระทรวงยุติธรรม ที่เป็นเสมือน องค์กรสร้างสังคมแห่งความเป็นธรรม ก็ได้เดินหน้าขับเคลื่อนแก้กฎหมายไปแล้ว 22 ฉบับ ซึ่งสำเร็จประกาศเป็นกฎหมายไปแล้ว ถึง 9 ฉบับ เพื่อต้องการช่วยลดความเหลื่อมล้ำ ให้ประชาชนเข้าถึงกระบวนการยุติธรรม อย่างเท่าเทียม รวมถึงได้บังคับใช้กฎหมายอย่างเป็นธรรม ในการเข้าไปช่วยเหลือเยียวยาเหยื่ออาญชากรรม อย่างเร่งด่วน
“จากที่ผม และข้าราชการกระทรวงยุติธรรม ได้ทุ่มเททำงานอย่างหนัก ในการผลักดันกฎหมาย จนในปีใหม่นี้ กฎหมายหลายฉบับ ก็จะเริ่มผลิดอกออกผล ด้วยการมีผลบังคับใช้แล้ว อย่าง กฎหมายป้องกันการกระทำความผิดซ้ำ มีผลบังคับใช้วันที่ 23 ม.ค.66 ถือว่า เป็นกฎหมายสร้างความปลอดภัยให้กับสังคมเป็นฉบับแรก ซึ่งจะเข้ามาช่วยเฝ้าระวังบุคคลอันตราย อย่าง สมคิด พุ่มพวง ไม่ให้ออกไปก่อเหตุซ้ำได้อีก โดยจะเป็นการช่วยสร้างความปลอดภัยให้กับกลุ่มผู้หญิง ไม่ให้อยู่อย่างหวาดระแวงอีกต่อไป”รมว.ยุติธรรม กล่าว
นายสมศักดิ์ กล่าวต่อว่า ในปีที่ผ่านมา กระทรวงยุติธรรม ยังได้ช่วยแก้หนี้สินภาคครัวเรือน ด้วยการจัดงานมหกรรมไกล่เกลี่ยหนี้สินครัวเรือน 77 จังหวัด ช่วยประชาชนได้ถึง 94,328 ราย ทุนทรัพย์รวม 23,529 ล้านบาท สามารถลดค่าใช้จ่ายประชาชน ทั้งค่าธรรมเนียมศาล ทนายความ ได้กว่า 7,024 ล้านบาท ทำให้ในช่วงปีใหม่ กระทรวงยุติธรรม จึงได้มีการจัดไกล่เกลี่ย เพื่อเป็นของขวัญ โดยมี 2 กิจกรรมหลัก คือ ไกล่เกลี่ยทั่วไทยสุขใจปีใหม่ เริ่ม 19 ธ.ค.-13 ม.ค.66 และ พร้อมใจไกล่เกลี่ยแก้หนี้ครัวเรือน เริ่ม 26 พ.ย.-23 ก.ย.66
นายสมศักดิ์ กล่าวอีกว่า ส่วนแผนงานของกระทรวงยุติธรรม ในปี 2566 จะเป็นปีแห่งผลสัมฤทธิ์ ที่หลายนโยบายที่ตนได้ให้แต่ละกรมขับเคลื่อน จะเริ่มเห็นผลอย่างชัดเจน ทั้งในแง่ของกฎหมาย อย่างการผลักดันกฎหมายช่วยเหลือเกษตรกรผู้เพาะเลี้ยงสัตว์ เพื่อส่งเสริมให้สัตว์มีราคาสูง พร้อมจัดการแข่งขัน ดึงดูดนักท่องเที่ยวเข้าชม สนับสุนนการบังคับใช้กฎหมาย JSOC ส่งเสริมพืชกระท่อม ให้เป็นผลิตภัณฑ์ ผลักดัน พ.ร.บ.คู่ชีวิต เข้าสู่การพิจารณาของ ส.ว. หรือ การปราบปรามยาเสพติด ด้วยการตัดวงจร ยึดอายัดทรัพย์สินของเครือข่ายผู้ค้ายาเสพติด ที่ปีที่ผ่านมา เหมือนให้เจ้าหน้าที่ ได้เรียนรู้กฎหมายใหม่ ที่เพิ่งมีผลบังคับใช้ ธ.ค.64 จนขณะนี้ เรามีหน่วยงานที่เชี่ยวชาญ และเข้าใจในเรื่องนี้มากขึ้นแล้ว โดยผ่านปีงบประมาณใหม่มาเพียง 3 เดือน เราสามารถนำไปสู่การขยายผลยึดทรัพย์ได้แล้วกว่า 11,280 ล้านบาท จากปีที่ผ่านมา ยึดอายัดทรัพย์ได้ 11,003 ล้านบาท โดยจะเห็นได้ว่า เรามีพัฒนาการที่ดีขึ้นเป็นอย่างมาก ดังนั้น ในปีใหม่นี้ กระทรวงยุติธรรม ก็จะมีการทำงานเชิงรุกอย่างต่อเนื่อง เพื่อทำให้กระทรวงเป็นที่พึ่งของประชาชนอย่างแท้จริง
วันอาทิตย์ที่ 1 มกราคม 2566
01/01/2566
นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสขึ้นปีใหม่ พุทธศักราช 2566
นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสขึ้นปีใหม่ พุทธศักราช 2566
วันนี้(1ม.ค.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรีเผยว่าวันนี้(1มกราคม2566)เวลา09.00น.ณห้องแดงอาคารหน่วยราชการในพระองค์904ด้านตะวันออกในพระบรมมหาราชวังพลเอกประยุทธ์จันทร์โอชานายกรัฐมนตรีและนางนราพรจันทร์โอชาภริยาลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีเนื่องในโอกาสขึ้นปีใหม่พุทธศักราช2566โดยมีรองนายกรัฐมนตรีและภริยาเข้าร่วมด้วย
นายกรัฐมนตรีและภริยาถวายความเคารพพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีแล้วทูลเกล้าฯถวายแจกันดอกไม้เบื้องหน้าพระบรมฉายาลักษณ์ฯดังนี้
ชุดที่1นายกรัฐมนตรีพร้อมรองนายกรัฐมนตรีในนาม“นายกรัฐมนตรีและคณะรัฐมนตรี”
ชุดที่2นายกรัฐมนตรีและภริยาในนาม“นายกรัฐมนตรีและภริยา”
ชุดที่3ภริยานายกรัฐมนตรีพร้อมภริยารองนายกรัฐมนตรีในนาม“คณะคู่สมรสคณะรัฐมนตรี”
จากนั้นนายกรัฐมนตรีและภริยาลงนามถวายพระพรถวายความเคารพพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินี
———-
วันอาทิตย์ที่ 1 มกราคม 2566
01/01/2566
ปลัดมหาดไทยร่วมกับเจ้าคณะจังหวัดฉะเชิงเทรา ประกอบพิธียกช่อฟ้า ยกฉัตรอุโบสถวัดเทพประทาน เพื่อเป็นศาสนสถานประกอบศาสนกิจของคณะสงฆ์และประชาชนในพื้นที่อำเภอท่าตะเกียบ จังหวัดฉะเชิงเทรา
ปลัดมหาดไทยร่วมกับเจ้าคณะจังหวัดฉะเชิงเทรา ประกอบพิธียกช่อฟ้า ยกฉัตรอุโบสถวัดเทพประทาน เพื่อเป็นศาสนสถานประกอบศาสนกิจของคณะสงฆ์และประชาชนในพื้นที่อำเภอท่าตะเกียบ จังหวัดฉะเชิงเทรา
เมื่อวันที่ 31 ธ.ค. 65 เวลา 15.09 น. ที่วัดเทพประทาน ตำบลคลองตะเกรา อำเภอท่าตะเกียบ จังหวัดฉะเชิงเทรา นายสุทธิพงษ์ จุลเจริญ ปลัดกระทรวงมหาดไทย เป็นประธานฝ่ายฆราวาส พระราชภาวนาพิธาน วิ. เจ้าคณะจังหวัดฉะเชิงเทรา เจ้าอาวาสวัดโสธรวราราม วรวิหาร เป็นประธานฝ่ายสงฆ์ ในพิธียกช่อฟ้า พิธียกฉัตรอุโบสถวัดเทพประทาน โดยพระครูปริยัติธรรมกิจ รองเจ้าคณะจังหวัดฉะเชิงเทรา ผู้ช่วยเจ้าอาวาสวัดปิตุลาธิราชรังสฤษฎิ์ พระครูสุเทพธรรมากร เจ้าคณะตำบลคลองตะเกรา เขต 1 เจ้าอาวาสวัดเทพประทาน พร้อมด้วยพระเถรานุเถระ ประกอบพิธี โดยมี นายขจรเกียรติ รักพานิชมณี ผู้ว่าราชการจังหวัดฉะเชิงเทรา นางปิติมา รักพานิชมณี ประธานแม่บ้านมหาดไทยจังหวัดฉะเชิงเทรา นายณัฐพงษ์ สงวนจิตร รองผู้ว่าราชการจังหวัดฉะเชิงเทรา นางสาวฉัตรประอร นิยม รองผู้ว่าราชการจังหวัดฉะเชิงเทรา นายประสพโชค อยู่สำราญ ที่ปรึกษาปลัดกระทรวงมหาดไทย นางวราภรณ์ ศิริวงศ์ ปลัดจังหวัดฉะเชิงเทรา นายอนุชา อินทศร หัวหน้าสำนักงานจังหวัดฉะเชิงเทรา นายมานะ สิมมา ผู้ตรวจราชการกรมการปกครอง นายสุนทร โภคา นายอำเภอท่าตะเกียบ หัวหน้าส่วนราชการ กำนัน ผู้ใหญ่บ้าน คณะกรรมการหมู่บ้าน (กม.) ผู้บริหารองค์กรปกครองส่วนท้องถิ่น คณะเจ้าภาพ และพุทธศาสนิกชน สมาชิกกองอาสารักษาดินแดน (อส.) อาสาสมัครป้องกันภัยฝ่ายพลเรือน (อปพร.) ร่วมพิธีเป็นจำนวนมาก
โอกาสนี้ นายสุทธิพงษ์ จุลเจริญ ปลัดกระทรวงมหาดไทย ประธานในพิธี จุดธูปเทียนบูชาพระรัตนตรัย เจ้าหน้าที่อาราธนาศีล พระสงฆ์ให้ศีล ประธานฝ่ายสงฆ์ ประธานในพิธี และคณะเจ้าภาพ เจิมช่อฟ้า เจิมฉัตรอุโบสถ ประธานสงฆ์ประพรมน้ำพระพุทธมนต์ แล้วประกอบพิธียกฉัตร ยกช่อฟ้า ใบระกา หางหงส์ ขึ้นประดิษฐานบนอุโบสถ เสร็จแล้ว ผู้ร่วมพิธีถวายจตุปัจจัยไทยธรรม กรวดน้ำ รับพร แล้วกราบลาพระรัตนตรัย เป็นอันเสร็จพิธี
"วัดเทพประทาน เดิมมีชื่อว่า สำนักสงฆ์มะขามคู่ เริ่มก่อตั้งเมื่อปี พ.ศ. 2527 โดยนายจันทร์ กรีดกราย มีจิตศรัทธาถวายที่ดินสร้างวัด จำนวน 50 ไร่ ให้ก่อตั้งสำนักสงฆ์ ในพื้นที่ หมู่ 8 ตำบลคลองตะเกรา อำเภอท่าตะเกียบ จังหวัดฉะเชิงเทรา เหตุที่ชื่อว่า สำนักสงฆ์มะขามคู่ เพราะสถานที่นี้มีต้นมะขามคู่อยู่ 2 ต้น ต่อมาในปี พ.ศ. 2538 ได้มีการปฏิรูปจัดสรรที่ดินทำกินให้แก่ประชาชนรวมถึงจัดสรรที่ดินสำนักสงฆ์มะขามคู่ด้วย จึงทำให้สำนักสงฆ์มะขามคู่ คงเหลือที่ดินจำนวน 14 ไร่ 3 งาน 12 ตารางวา และทางสำนักสงฆ์ได้ทำการซื้อที่ดินบริเวณหน้าวัดเพิ่มเติมอีกจำนวน 6 ไร่ และได้เปลี่ยนชื่อจากสำนักสงฆ์มะขามคู่ เป็นสำนักสงฆ์เทพประทาน เพื่อสอดคล้องกับชื่อของหมู่บ้านเทพประทาน มาจนมาถึงปัจจุบัน โดยได้รับอนุญาตให้จัดตั้งเป็น "วัดเทพประทาน" เมื่อวันที่ 14 ธันวาคม พ.ศ. 2549 สังกัดคณะสงฆ์มหานิกาย โดยมี พระครูสุเทพธรรมากร เจ้าคณะตำบลคลองตะเกรา เขต 1 เป็นเจ้าอาวาส ซึ่งท่านเป็นผู้บำเพ็ญภาวนา เป็นผู้ปฏิบัติดีปฏิบัติชอบ และพัฒนาวัดให้เจริญขึ้น จึงเป็นที่เคารพศรัทธาของชาวบ้านในพื้นที่อำเภอท่าตะเกียบ ทั้งบ้านเทพประทาน บ้านสามพราน บ้านท่ามะนาว ฯลฯ รวมถึงลูกศิษย์ลูกหาจากต่างพื้นที่เป็นจำนวนมาก" นายสุทธิพงษ์ฯ กล่าว
วันอาทิตย์ที่ 1 มกราคม 2566
สำนักงานเจ้าท่าภูมิภาคสาขาพัทยา เข้าช่วยเรือใบเกิดอุบัติเหตุพลิกคว่ำกลางทะเล หลังออกตรวจตราความปลอดภัยทางน้ำ
...
เจ้าท่าพัทยา เข้าช่วยเรือใบเกิดอุบัติเหตุพลิกคว่ำกลางทะเล หลังออกตรวจตราความปลอดภัยทางน้ำ
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้สั่งการให้สำนักงานเจ้าท่าภูมิภาคส่วนกลางและส่วนภูมิภาค เฝ้าระวังด้านความปลอดภัยการเดินทางทางน้ำช่วงเทศกาลปีใหม่ อุบัติเหตุต้องเป็นศูนย์ตามนโยบายรัฐบาลและกระทรวงคมนาคม
วันที่ 31 ธันวาคม 2565 เวลาประมาณ 14.00 น. สำนักงานเจ้าท่าภูมิภาคสาขาพัทยา นำเรือตรวจการณ์เจ้าท่า 285 ลาดตระเวนอำนวยความปลอดภัยในเส้นทางเดินเรือ บริเวณท่าเทียบเรือพัทยาใต้และเกาะล้าน ได้ตรวจพบบุคคลเล่นเรือใบเกิดอุบัติเหตุเรือใบพลิกคว่ำไม่สามารถเดินเรือต่อไปได้ และนั่งรอคอยความช่วยเหลือบนเรือใบที่พลิกคว่ำกลางทะเล อยู่ทางด้านทิศตะวันตกของเกาะครกประมาณ 1 ไมล์ทะเล เจ้าหน้าที่เรือตรวจการณ์เจ้าท่า 285 จึงได้เข้าทำการช่วยเหลือบุคคลดังกล่าว ภายหลังทราบชื่อว่า นายสุวรรณ ภู่ภพสกุล อายุ 60 ปี ได้แล่นเรือใบออกจากสโมสรราชวรุณฝั่งพัทยา เพื่อการสันทนาการจนเดินเรือมาถึงบริเวณเกาะครก เกิดประสบคลื่นใหญ่จนทำให้เรือพลิกคว่ำ จึงได้พยายามปีนขึ้นเรือและนั่งรออยู่บนเรือที่พลิกคว่ำ เพื่อรอการช่วยเหลือจนเรือเจ้าหน้าที่มาตรวจพบ
ในการนี้ สำนักงานเจ้าท่าภูมิภาคสาขาพัทยา ได้ประสานไปยังเรือกู้ภัยเมืองพัทยา เพื่อดำเนินการชักลากเรือประสบเหตุลำดังกล่าว ไม่ให้กีดขวางการเดินเรือ เพื่อนำกลับเข้าฝั่งได้อย่างปลอดภัย ทั้งนี้ หากประชาชนพบเห็นความไม่ปลอดภัยทางน้ำ สามารถโทรได้ที่ 1199 สายด่วนกรมเจ้าท่า ตลอด 24 ชั่วโมง
วันอาทิตย์ที่ 1 มกราคม 2566
คณะผู้บริหารกระทรวงฯ เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และร่วมลงนามถวายพระพรเนื่องในโอกาสวันขึ้นปีใหม่ พ.ศ.2566
คณะผู้บริหารกระทรวงฯ เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และร่วมลงนามถวายพระพรเนื่องในโอกาสวันขึ้นปีใหม่ พ.ศ.2566
เมื่อวันที่1มกราคม2566นางสาวกรรวีสิทธิชีวภาคผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยคณะผู้บริหารกระทรวงฯเข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีและร่วมลงนามถวายพระพรเนื่องในโอกาสวันขึ้นปีใหม่พ.ศ.2566ณศาลาสหทัยสมาคมในพระบรมมหาราชวัง
___________________
วันอาทิตย์ที่ 1 มกราคม 2566
01/01/2566
โฆษกรัฐบาลเผย นายกฯ กำชับกระทรวงการท่องเที่ยวและกีฬา กระทรวงสาธารณสุข ร่วมกันพิจารณาเตรียมความพร้อม รับนักท่องเที่ยวต่างชาติที่จะเพิ่มขึ้น
โฆษกรัฐบาลเผย นายกฯ กำชับกระทรวงการท่องเที่ยวและกีฬา กระทรวงสาธารณสุข ร่วมกันพิจารณาเตรียมความพร้อม รับนักท่องเที่ยวต่างชาติที่จะเพิ่มขึ้น ด้วยมาตรการที่เหมาะสม คำนึงถึงความปลอดภัยด้านสุขภาพ
วันนี้(1ม.ค.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรีเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีข้อสั่งการกำชับให้กระทรวงการท่องเที่ยวและกีฬาและกระทรวงสาธารณสุขร่วมกันพิจารณาเตรียมความพร้อมรับนักท่องเที่ยวจากต่างประเทศที่จะเพิ่มขึ้นในปี2566ด้วยมาตรการที่เหมาะสมโดยให้คำนึงถึงความปลอดภัยด้านสุขภาพตามมาตรการโควิด-19ด้วย
นายอนุชาฯกล่าวว่านายกรัฐมนตรีได้กำชับให้กระทรวงการท่องเที่ยวและกีฬาร่วมกับกระทรวงสาธารณสุขกำหนดมาตรการสำหรับนักท่องเที่ยวจากต่างประเทศที่จะเดินทางเข้ามาประเทศไทยซึ่งคาดว่าจะมีมากยิ่งขึ้นโดยจะต้องให้ความสำคัญกับความปลอดภัยด้านสุขภาพในขณะเดียวกันให้เตรียมพร้อมมาตรการป้องกันโรคโควิด-19เน้นดูแลความปลอดภัยด้านสุขภาพให้กับคนไทยนอกจากนี้หน่วยงานที่เกี่ยวข้องต้องติดตามข้อมูลรายละเอียดและความคืบหน้าของมาตรการที่จะมีการประกาศจากประเทศต่างๆอย่างใกล้ชิดเพื่อการเตรียมการในส่วนที่เกี่ยวข้องให้สามารถรองรับนักท่องเที่ยวได้ทันทีทั้งนี้กรณีที่ทางการจีนประกาศเปิดประเทศและนักท่องเที่ยวชาวจีนสามารถเดินทางออกนอกประเทศได้อย่างเต็มที่ภาคเอกชนไทยคาดการณ์ว่าในช่วง3เดือนแรกของปี2566จะมีนักท่องเที่ยวชาวจีนประมาณ300,000คนซึ่งจะส่งผลให้ททท.มีการปรับเป้าหมายนักท่องเที่ยวต่างประเทศจากเดิม20ล้านคนเป็น25ล้านคนต่อปี
“ภายหลังจากที่ประเทศไทยเปิดรับการเดินทางเข้าประเทศทำให้ภาคการท่องเที่ยวของไทยค่อยๆฟื้นตัวอย่างต่อเนื่องซึ่งนายกรัฐมนตรีย้ำนโยบายให้เดินหน้ากิจกรรมทางเศรษฐกิจควบคู่ไปกับมาตรการด้านสาธารณสุขที่รัดกุมเพื่อให้ประชาชนในหลากหลายสาขาอาชีพมีงานทำมีรายได้โดยไม่ขัดต่อสถานการณ์การควบคุมโรคโควิด-19ของทั่วโลกพร้อมกำชับให้กระทรวงการท่องเที่ยวและกีฬา,กระทรวงสาธารณสุขและหน่วยงานที่เกี่ยวข้องทุกฝ่ายเตรียมความพร้อมรับนักท่องเที่ยวต่างประเทศจากทั่วโลกที่จะเดินทางเข้าประเทศไทยเพิ่มมากขึ้นในปี2566นี้ให้เกิดความปลอดภัยอย่างเต็มที่ภายใต้มาตรการทางสาธารณสุขรวมทั้งภาครัฐและภาคเอกชนต้องมีการส่งเสริมสนับสนุนให้คนไทยทุกคนร่วมเป็นเจ้าบ้านที่ดีเพื่อดึงดูดนักท่องเที่ยวต่างชาติเข้าประเทศไทยด้วย”นายอนุชาฯกล่าว
————
วันศุกร์ที่ 13 มกราคม 2566
กระทรวงคมนาคมจัดกิจกรรมสร้างการรับรู้และประชาสัมพันธ์ “สื่อสาร ส่งเสริม สร้างสรรค์มาตรการขับเคลื่อนการประเมินคุณธรรมและความโปร่งใส
ในการดำเนินงานของกระทรวงคมนาคม (Integrity and Transparency Assessment: ITA)” ประจำปีงบประมาณ 2566
นายชยธรรม์ พรหมศร ปลัดกระทรวงคมนาคม เป็นประธานเปิดกิจกรรมสร้างการรับรู้ และประชาสัมพันธ์ “สื่อสาร ส่งเสริม สร้างสรรค์มาตรการขับเคลื่อนการประเมินคุณธรรมและความโปร่งใสในการดำเนินงานของกระทรวงคมนาคม (Integrity and Transparency Assessment: ITA)” ภายใต้โครงการขับเคลื่อนด้านการป้องกันปราบปรามการทุจริต และด้านการส่งเสริมคุณธรรมจริยธรรมของกระทรวงคมนาคม ประจำปีงบประมาณ 2566 โดยมี นางจตุพร เนียมสุข ผู้ช่วยปลัดกระทรวงคมนาคม พร้อมด้วยผู้บริหารและบุคลากรหน่วยงานในสังกัดกระทรวงคมนาคม เข้าร่วมกิจกรรมจำนวนทั้งสิ้น 80 คน ในวันที่ 13 มกราคม 2566 ณ ห้องประชุม Prime Hall โรงแรม เดอ ไพร์ม รางน้ำ เขตราชเทวี กรุงเทพมหานคร
นายชยธรรม์ พรหมศร กล่าวว่า กระทรวงคมนาคมมีภารกิจสำคัญในการขับเคลื่อนประเทศด้านการพัฒนาการดำเนินงานโครงข่ายคมนาคม รับผิดชอบดูแลการลงทุนก่อสร้างโครงการขนาดใหญ่ เพื่อเพิ่มขีดความสามารถในการแข่งขัน มุ่นมั่นในการให้บริการแก่ประชาชนให้เกิดความสะดวกปลอดภัย รวดเร็ว ตรงเวลา  และราคาสมเหตุสมผล โดยยึดตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้เน้นย้ำให้ทุกหน่วยงานในสังกัดกระทรวงคมนาคมต้องดำเนินการให้ถูกต้องตามระเบียบ กฎหมาย มติคณะรัฐมนตรีและยึดหลักธรรมาภิบาลเป็นสำคัญ เพื่อให้ผลการดำเนินงานประสบผลสำเร็จ มีประสิทธิภาพ และเกิดประโยชน์สูงสุดกับประเทศชาติและประชาชน
สำหรับการประเมิน ITA เป็นเครื่องมือสำคัญของประเทศไทยในการพัฒนาการดำเนินงานของหน่วยงานภาครัฐให้มีคุณธรรมและความโปร่งใส ซึ่งออกแบบภายใต้กรอบแนวคิดในเรื่องธรรมาภิบาลการเปิดเผยข้อมูลภาครัฐ การป้องกันการทุจริตและการบริหารงานแบบมุ่งผลสัมฤทธิ์ อีกทั้งเป็นเครื่องมือที่ช่วยในการขับเคลื่อนการดำเนินงานของหน่วยงานภาครัฐให้เป็นไปตามจุดมุ่งหมายหรือเจตนารมณ์ของกฎหมายหลายฉบับ อาทิ พระราชบัญญัติมาตรฐานทางจริยธรรม พระราชบัญญัติจัดซื้อจัดจ้างและการบริหารพัสดุภาครัฐ พระราชบัญญัติวินัยการเงินการคลังของรัฐ พระราชกฤษฎีกาว่าด้วยหลักเกณฑ์วิธีการบริหารกิจการบ้านเมืองที่ดี รวมถึงมาตรฐานและหลักเกณฑ์การเปิดเผยข้อมูลภาครัฐในรูปแบบข้อมูลดิจิทัลต่อสาธารณะ  จึงเป็นเสมือนการตรวจสอบการปฏิบัติงานของกระทรวงคมนาคมให้เป็นไปตามกฎหมายและเป้าหมายของแผนยุทธศาสตร์ชาติ ซึ่งการดำเนินงานต่าง ๆ เจ้าหน้าที่และบุคลากรทุกคนต้องให้ความสำคัญกับการสื่อสารทั้งภายในและภายนอกองค์กร ร่วมกันสร้างวัฒนธรรมการปฏิบัติงานอย่างซื่อสัตย์สุจริต โปร่งใส เป็นไปตามกฎหมายและหลักธรรมาภิบาลเพื่อสร้างความเชื่อมั่นแก่ประชาชนต่อไป
การจัดกิจกรรมในครั้งนี้ ได้รับเกียรติจากนายอภิรักษ์ แสงทอง เจ้าพนักงานป้องกันการทุจริตชำนาญการ และนายก้องภพ ทองแจ่ม เจ้าพนักงานป้องกันการทุจริตปฏิบัติการ จากสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ที่มีความเชี่ยวชาญและประสบการณ์ด้านการประเมิน ITA มาเป็นวิทยากร โดยมีวัตถุประสงค์เพื่อพัฒนามาตรการในการต่อต้านทุจริต การเปิดเผยข้อมูลอย่างโปร่งใส มีกลไกในการดำเนินการต่อต้านการทุจริตที่มีประสิทธิภาพ ส่งเสริมมาตรฐานการบูรณาการความรู้ในการประเมิน ITA ระหว่างหน่วยงานในสังกัดกระทรวงคมนาคม รวมถึงผลักดันการพัฒนาการดำเนินงาน สามารถติดตามการนำมาตรการไปสู่การปฏิบัติอย่างเป็นรูปธรรม ยกระดับคะแนนการประเมิน ITA ของหน่วยงาน  ในสังกัดกระทรวงคมนาคมต่อไป
วันศุกร์ที่ 13 มกราคม 2566
การทางพิเศษแห่งประเทศไทย รับมอบสิ่งของพระราชทาน โครงการจิตอาสา "เราทำความดี เพื่อชาติ ศาสน์ กษัตริย์"
...
การทางพิเศษแห่งประเทศไทย รับมอบสิ่งของพระราชทาน โครงการจิตอาสา "เราทำความดี เพื่อชาติ ศาสน์ กษัตริย์"
เมื่อวันที่ 12 มกราคม 2566 เวลา 10.00 น. พล.ร.อ.คณีผล สงเจริญ รองสมุหราชองครักษ์ผู้ช่วยผู้บัญชาการโรงเรียนจิตอาสาพระราชทาน เป็นประธานในพิธี มอบสิ่งของพระราชทาน โครงการจิตอาสา "เราทำความดี เพื่อชาติ ศาสน์ กษัตริย์" ให้กับผู้บริหาร พนักงานและลูกจ้างการทางพิเศษแห่งประเทศไทยณ หอประชุม 0101 ชั้น 1 อาคารศูนย์บริหารทางพิเศษ กทพ.
ในการนี้ นายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย กระทรวงคมนาคม นางชินนาฏ คุณเจริญ รองผู้ว่าการฝ่ายปฏิบัติการ ได้เข้ารับมอบสิ่งของพระราชทาน ประกอบด้วยหมวก ผ้าพันคอ และบัตรประจำตัว "ประชาชนจิตอาสา" ในครั้งนี้ด้วย
ในท้ายที่สุด ประธานในพิธีฯ ได้กล่าวชมเชยการทางพิเศษแห่งประเทศไทย ที่ให้การสนับสนุนภารกิจจิตอาสาพระราชทานมาโดยตลอด อาทิภารกิจทำความสะอาด จัดเก็บขยะ และวัชพืชบริเวณลำรางระบายน้ำเลียบถนนวิภาวดีรังสิต ซึ่งช่วยให้ประชาชนไม่ได้รับผลกระทบจากสถานการณ์น้ำท่วมที่ผ่านมา
วันศุกร์ที่ 13 มกราคม 2566
สำนักงานเจ้าท่าภูมิภาคสาขาพังงาออกประกาศกู้เรือ และคำสั่งงดใช้เรือหลังเกิดเพลิงไหม้เรือประมงพื้นบ้าน 2 ลำ เบื้องต้นไม่พบผู้บาดเจ็บและเสียชีวิต
...
สำนักงานเจ้าท่าภูมิภาคสาขาพังงาออกประกาศกู้เรือ และคำสั่งงดใช้เรือหลังเกิดเพลิงไหม้เรือประมงพื้นบ้าน 2 ลำ เบื้องต้นไม่พบผู้บาดเจ็บและเสียชีวิต
นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า สั่งการให้สำนักงานเจ้าท่าภูมิภาคสาขาพังงาตรวจสอบกรณีเรือประมงพื้นบ้านเกิดเพลิงไหม้ พร้อมทั้งสั่งการให้พิจารณาตามกฎหมายที่เกี่ยวข้องของกรมเจ้าท่า (จท.) และหาแนวทางป้องกันการเกิดเหตุซ้ำ
มื่อวันที่ 12 มกราคม 2566 เวลาประมาณ 03.00 น. สำนักงานเจ้าท่าภูมิภาคสาขาพังงาได้รับแจ้งว่า เกิดเหตุเพลิงไหม้เรือประมงพื้นบ้าน จำนวน 2 ลำ ซึ่งจอดเทียบท่า ณ ท่าเทียบเรือแหลมใหญ่ หมู่ที่ 7 ตำบลพรุใน อำเภอเกาะยาว จังหวัดพังงา โดยต้นเพลิงเกิดจากห้องเครื่องของเรือมหาสมุทร 2 หมายเลขทะเบียนเรือ 585500072 ขนาด 8.35 ตันกรอส ประเภทเรือ เรือกลประมงทะเลชั้น 3 ประเภทการใช้ทำการประมง ใบอนุญาตใช้เรือหมดอายุวันที่ 22 พฤษภาคม 2566 เจ้าของเรือชื่อ นายธงชัย ปลูกไม้ดี โดยผู้ใหญ่บ้านหมู่ที่ 7 และประชาชนในพื้นที่ได้ร่วมกับเจ้าหน้าที่ดับเพลิงของเทศบาลตำบลพรุในสามารถควบคุมเพลิงไว้ได้ในเวลาประมาณ 03.30 น. เบื้องต้นคาดว่าสาเหตุเกิดจากไฟฟ้าลัดวงจร และเพลิงได้ลุกลามไปติดเรือขวัญจิราซึ่งจอดเทียบท่าอยู่ในบริเวณใกล้เคียง ขณะเกิดเหตุไม่มีคนประจำเรืออยู่ในพื้นที่ ไม่มีผู้ได้รับบาดเจ็บและเสียชีวิต
ทั้งนี้ สำนักงานเจ้าท่าภูมิภาคสาขาพังงาจะออกคำสั่งให้เจ้าของเรือเร่งกู้ซากเรือ คำสั่งห้ามใช้เรือ พร้อมทั้งประสานให้เจ้าของเรือ แจ้งผู้ดูแลเรือมาสอบปากคำ เพื่อตรวจสอบข้อเท็จจริงและพิจารณาดำเนินการตามกฎหมาย และหาแนวทางป้องกันการเกิดเหตุซ้ำ หากพบเห็นความไม่ปลอดภัยทางน้ำ สามารถแจ้งได้ที่สายด่วน จท. โทร.1199 ตลอด 24 ชั่วโมง
วันศุกร์ที่ 13 มกราคม 2566
13/01/2566
“ทิพานัน” ชูผลสำเร็จ “พล.อ.ประยุทธ์” วางระบบคมนาคมเชื่อมไทย-อาเซียน-จีน  ชวนคนไทยโดยสารและขนส่งสินค้าเส้น “หนองคาย-เวียงจันทน์-ท่านาแล้ง”  ชี้เป็นก้าวสำคัญพัฒนาเศรษฐกิจเติบโต
“ทิพานัน” ชูผลสำเร็จ “พล.อ.ประยุทธ์” วางระบบคมนาคมเชื่อมไทย-อาเซียน-จีน  ชวนคนไทยโดยสารและขนส่งสินค้าเส้น “หนองคาย-เวียงจันทน์-ท่านาแล้ง”  ชี้เป็นก้าวสำคัญพัฒนาเศรษฐกิจเติบโตแบบก้าวกระโดด เน้นลงมือทำมากกว่าสร้างวาทกรรมการเมือง
วันที่ 13 มกราคม 2566 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมเร่งขับเคลื่อนการพัฒนาโครงสร้างพื้นฐาน เชื่อมโยงโครงข่ายการพัฒนาเศรษฐกิจและสังคมของประเทศไทยและภูมิภาค โดยได้ผลักดันการเชื่อมต่อการเดินทางจากภูมิภาคอาเซียนไปถึงประเทศจีนผ่านผ่านโครงการต่างๆ ทั้งนี้ พล.อ.ประยุทธ์มีความยินดีที่หนึ่งในโครงการซึ่งจะช่วยเสริมการเดินทางสัญจร การขนส่งสินค้าและการท่องเที่ยวในภูมิภาคเพื่อกระตุ้นเศรษฐกิจของไทยและภูมิภาค คือ รถไฟเส้นทางหนองคาย-เวียงจันทน์-ท่านาแล้ง แล้วเสร็จและเปิดให้บริการแล้ว เพื่อความสะดวกรวดเร็วและประหยัด โดยมีราคาค่าตั๋วโดยสารเพียง คนละ 20 บาทเท่านั้น ถือเป็นอีกหนึ่งข่าวดีของคนไทย
น.ส.ทิพานัน กล่าวว่า สำหรับโครงการก่อสร้างทางรถไฟสายท่านาแล้ง-เวียงจันทน์ เป็นขบวนรถรวมรถไฟโดยสารและรถไฟขนส่งสินค้า มีระยะทาง 7.5 กิโลเมตร ทางรถไฟสายนี้เป็นรถไฟที่เชื่อมต่อจากทางรถไฟช่วงหนองคาย - ท่านาแล้ง ก่อสร้างแล้วเสร็จสมบูรณ์ 100% ตั้งแต่เมื่อวันที่ 30 มิถุนายน 2565 ที่ผ่านมา ขณะนี้เปิดให้บริการทุกวันๆละ 4 รอบวิ่งตามเวลาดังนี้
1. หนองคาย 07:30 น. ถึง ท่านาแล้ง 7:45 น.
2. ท่านาแล้ง 10:00 น. ถึง หนองคาย 10:45 น.
3. หนองคาย 14:45 น. ถึง ท่านาแล้ง 15:00 น.
4. ท่านาแล้ง 17:30 น. ถึงหนองคาย 17:45 น.
โครงการนี้อยู่ในการดำเนินการภายใต้บันทึกความร่วมมือระหว่างรัฐบาลไทย-ลาว-จีน ว่าด้วยการเชื่อมต่อเส้นทางรถไฟระหว่างหนองคาย-เวียงจันทน์ ซึ่งไทยลงนามโดยพล.อ.ประยุทธ์ จันทร์โอชา นายกรัฐมนตรี เพื่อการเชื่อมต่อโครงการความร่วมมือด้านรถไฟระหว่างไทย-จีน และโครงการรถไฟระหว่างจีน-ลาว ซึ่งเป็นการสนับสนุนการเชื่อมโยงด้านระบบรางในภูมิภาค เสริมการเดินทางในภูมิภาคและทำให้การขนส่งสะดวกง่ายดายขึ้น เพื่อการเจริญเติบโตทางศรษฐกิจในเขตนี้โดยมีประเทศไทยเป็นศูนย์กลาง
รองโฆษกประจำสำนักนายกรัฐมนตรี กล่าวว่า โดยยังมีโครงการอื่นๆ ที่จะช่วยเสริมศักยภาพของไทย เชื่อมต่อภูมิภาคอาเซียนและจีน ที่อยู่ระหว่างการดำเนินการก่อสร้าง เช่น สะพานมิตรภาพไทย-ลาว แห่งที่ 5 (บึงกาฬ-บอลิคำไซ) ที่มีความคืบหน้าไปแล้ว เกินกว่า 60% และโครงการพัฒนาถนนเชื่อม ภู่ดู่-เวียงจันทน์ที่มีความคืบหน้า 83% ซึ่งในอนาคตวางไว้เป็นเส้นทางที่จะเชื่อมต่อในโครงการแนวระเบียงเศรษฐกิจเชียงใหม่–เวียงจันทน์ด้วย
"ถือเป็นผลสำเร็จของ พล.อ.ประยุทธ์ ในการเพิ่มขีดความสามารถในการแข่งขัน พัฒนาเศรษฐกิจทั้งในพื้นที่ตลอดเส้นทางที่โครงการต่างๆ มีแนวผ่าน เชื่อมโยงภาพรวมเศรษฐกิจของประเทศและภูมิภาค ที่มีผลงานชัดเจนเป็นรูปธรรม ที่เน้นลงมือทำมากกว่าคำพูดและสร้างวาทกรรมการเมือง เชื่อมสัมพันธ์กับต่างประเทศเพื่อผลลัพธ์ในการเพิ่มโอกาสสร้างรายได้ให้พี่น้องคนไทยทุกคน จึงมั่นใจว่าประเทศไทยภายใต้การบริหารของพล.อ.ประยุทธ์เดินหน้าพัฒนาไปสู่ความเจริญเติบโตแบบก้าวกระโดด” รองโฆษกประจำสำนักนายกรัฐมนตรี ระบุ
วันศุกร์ที่ 13 มกราคม 2566
13/01/2566
รองนายกฯ พลเอก ประวิตรฯ ลงพื้นที่สมุทรสงคราม และสมุทรสาคร บริเวณปลายน้ำเจ้าพระยา พอใจความคืบหน้าการขยายระบบระบายน้ำเจ้าพระยา ท่าจีน ป้องกันน้ำล้นตลิ่งช่วงฤดูน้ำหลากและกักเก็บน้ำดิบ
รองนายกฯ พลเอก ประวิตรฯ ลงพื้นที่สมุทรสงคราม และสมุทรสาคร บริเวณปลายน้ำเจ้าพระยา พอใจความคืบหน้าการขยายระบบระบายน้ำเจ้าพระยา ท่าจีน ป้องกันน้ำล้นตลิ่งช่วงฤดูน้ำหลากและกักเก็บน้ำดิบไว้ใช้
วันนี้ (วันศุกร์ที่ 13 มกราคม 2566) เวลา 09.00 น. พลเอก ประวิตร วงษ์สุวรรณ รองนายกรัฐมนตรี เดินทางลงพื้นที่ จังหวัดสมุทรสงคราม และสมุทรสาคร เพื่อติดตามการก่อสร้างระบบระบายน้ำหลัก ระบบป้องกันน้ำท่วม และการพัฒนาแหล่งน้ำที่สำคัญในพื้นที่ โดยมี เลขาธิการสำนักงานทรัพยากรน้ำแห่งชาติ (สทนช.) ผู้ว่าราชการจังหวัดสมุทรสงคราม และหัวหน้าส่วนราชการต่าง ๆ ให้การต้อนรับ
รองนายกรัฐมนตรีรับทราบการบริหารจัดการน้ำในพื้นที่จังหวัดสมุทรสงคราม ซึ่งเป็นพื้นที่ลุ่มต่ำ น้ำทะเลหนุนสูงในช่วงน้ำหลาก ไม่สามารถระบายน้ำลงสู่ทะเล และไม่มีแหล่งเก็บน้ำจืดขนาดใหญ่ พร้อมติดตามความคืบหน้าโครงการแก้มลิงทุ่งหิน ตำบลยี่สาร อำเภออัมพวา จังหวัดสมุทรสงคราม ซึ่งอยู่ระหว่างก่อสร้างและเร่งดำเนินการให้แล้วเสร็จภายใน ปี 2566 เพื่อเก็บกักน้ำจืดกว่า 9 ล้านลูกบาศก์เมตร รวมทั้งเป็นศูนย์รวมกีฬาทางน้ำและแหล่งศึกษาระบบนิเวศชายฝั่งทะเลเชิงท่องเที่ยว จากนั้นรองนายกรัฐมนตรีได้เดินทางไปตรวจการก่อสร้างระบบระบายน้ำหลักและระบบป้องกันน้ำท่วม ชุมชนเมืองสมุทรสงคราม เพื่อบรรเทาปัญหาน้ำท่วมในเขตเมือง
รองนายกรัฐมนตรีย้ำกับส่วนราชการที่เกี่ยวข้อง ให้เร่งดำเนินโครงการตามแผนงานให้เป็นไปตามเป้าหมาย โดยให้สามารถรองรับการแก้ปัญหาน้ำหลากในฤดูฝน โดยเฉพาะปัญหาน้ำท่วมในพื้นที่การเกษตร และเป็นแก้มลิงแหล่งน้ำดิบขนาดใหญ่ รองรับระบบนิเวศน์ การท่องเที่ยวและกีฬาทางน้ำ เพื่อกระตุ้นเศรษฐกิจฐานรากและยกระดับคุณภาพชีวิตประชาชนในพื้นที่ พร้อมทั้งได้พบปะประชาชน เพื่อรับฟังปัญหาของประชาชนในพื้นที่ โดยกำชับให้ส่วนราชการที่เกี่ยวข้อง เข้าแก้ปัญหาเร่งด่วนของประชาชนในพื้นที่ โดยเฉพาะปัญหาระบบประปาและการเกษตรในพื้นที่
บ่ายวันเดียวกัน พลเอก ประวิตรฯ และคณะ ได้เดินทางต่อไป จังหวัดสมุทรสาคร ติดตามความก้าวหน้าการก่อสร้างกำแพงป้องกันตลิ่งริมแม่น้ำท่าจีน และระบบระบายน้ำในพื้นที่
วันศุกร์ที่ 13 มกราคม 2566
13/01/2566
ธ.ก.ส. ส่งมอบของขวัญในวันเด็กแห่งชาติ ปี 2566 พร้อมชวนร่วมสนุกกิจกรรมวันเด็กออนไลน์กับ ธ.ก.ส.
ธ.ก.ส. มอบกระเป๋าผ้าพับได้ลดโลกร้อน 3,000 ชิ้น ให้กับโรงเรียน 30 แห่งทั่วประเทศ เนื่องในโอกาสวันเด็ก ปี 2566 เพื่อเป็นของขวัญและกำลังใจให้แก่เด็ก เยาวชนและชุมชน รวมถึงสนับสนุนให้เด็กและเยาวชนหันมาใส่ใจอนุรักษ์สิ่งแวดล้อมตามหลัก BCG Mode
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) พร้อมด้วย นายพงษ์พันธ์ จงรักษ์ รองผู้จัดการ ธ.ก.ส. ร่วมมอบกระเป๋าผ้าพับได้ลดโลกร้อน จำนวนกว่า 3,000 ชิ้น ให้กับโรงเรียน 30 แห่งทั่วประเทศ เนื่องในโอกาสวันเด็ก ปี 2566 เพื่อเป็นของขวัญและกำลังใจให้แก่เด็ก เยาวชนและชุมชน รวมถึงสนับสนุนให้เด็กและเยาวชนหันมาใส่ใจอนุรักษ์สิ่งแวดล้อมตามหลัก BCG Model อีกด้วย
โอกาสนี้ ธ.ก.ส. ขอเชิญชวนเด็กและเยาวชนร่วมกิจกรรมวันเด็กออนไลน์ในคอนเซปต์ “เด็กไทยยุคใหม่ใส่ใจสิ่งแวดล้อมกับ ธ.ก.ส.” เพียงเด็ก ๆ ถ่ายภาพกิจกรรมในการดูแลสิ่งแวดล้อมและใส่คำบรรยาย (caption) ที่สื่อถึงการใส่ใจสิ่งแวดล้อม พร้อม mention @ธกส BAAC Thailand และติดแฮชแท็ก #เด็กไทยยุคใหม่ใส่ใจสิ่งแวดล้อมกับธกส ผู้ร่วมสนุก 200 คนแรก รับเลย ! กระเป๋าผ้าพับได้ลดโลกร้อนจัดส่งฟรีถึงหน้าบ้านคุณ ร่วมสนุกได้แล้วตั้งแต่วันนี้จนถึงวันที่ 14 มกราคม 2566 ผ่านทางแอปพลิเคชัน Facebook และ TikTok